**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: [titkarsag@ph.martfu.hu](mailto:titkarsag@szolnex.martfu.hu)

**ELŐTERJESZTÉS**

**a helyi népszavazásról szóló önkormányzati rendeletre**

Martfű Város Önkormányzata Képviselő-testületének

2016. szeptember 29-i ülésére

Előkészítette: Szász Éva jegyző

Véleményező: Pénzügyi, Ügyrendi és Városfejlesztési Bizottság

Döntéshozatal: minősített többség

Tárgyalás módja: nyilvános ülés

**Indokolás**

**a helyi népszavazásról szóló**

**/2016.(…..) önkormányzati rendelethez**

A Képviselő-testület az önkormányzati rendeletek felülvizsgálatáról szóló 47/2016.(IV.28.) határozatában 2016. december 31-i határidővel rendelte el a helyi népszavazásról és népi kezdeményezésről szóló önkormányzati rendelet módosítását.

A népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény (továbbiakban: Nsztv.) tartalmazza a helyi népszavazás kezdeményezésére és a helyi népszavazási eljárásra vonatkozó valamennyi szabályt.

Az Nsztv. az önkormányzati szabályozást a helyi népszavazáshoz szükséges választópolgárok számának a törvényi korlátok közötti meghatározására szűkítette.

A törvényi korlát: a helyi népszavazás kezdeményezéséhez szükséges választópolgárok száma nem lehet kevesebb a választópolgárok tíz százalékánál és nem lehet több a választópolgárok huszonöt százalékánál.

A törvényi rendelkezések alapján a jelenleg hatályos rendelet hatályon kívül helyezése és új rendelet alkotása szükséges.

1. §-hoz

A helyi népszavazás kezdeményezéséhez szükséges választópolgárok számát tartalmazza a rendelkezés, mely 20 %-ban javasolja azt meghatározni.

1. §-hoz

A rendelet hatályba lépését és a jelenleg hatályos rendelet hatályon kívül helyezését tartalmazza a rendelkezés.

**Hatásvizsgálat**

**a helyi népszavazásról szóló**

**../2016.(…..) önkormányzati rendelethez**

**A rendelet címe: a helyi népszavazásról**

1. **Társadalmi-gazdasági, költségvetési hatása:**

A magasabb szintű jogszabályokkal történő összhang megteremtése.

1. **Környezeti és egészségi hatása, következményei:**

nincs

1. **Adminisztratív terheket befolyásoló hatás:**

A rendelet-módosítás elfogadása minimális adminisztratív terhekkel jár.

1. **A jogszabály megalkotásának szükségessége, a jogalkotás elmaradásának várható következményei:**

A rendelet megalkotásának elmaradása jogszabálysértést eredményezne.

1. **A jogszabály alkalmazásához szükséges személyi, szervezeti, tárgyi és pénzügyi feltételek:**

Rendelkezésre állnak.

Martfű, 2016. szeptember 29.

Dr. Papp Antal

polgármester

**Martfű Város Önkormányzata**

**Képviselő-testületének**

**../2016.(……) önkormányzati rendelete**

**a helyi népszavazásról**

Martfű Város Önkormányzatának Képviselő-testülete Magyarország Alaptörvénye 32. cikk (2) bekezdésében és a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92. §-ában kapott felhatalmazás alapján a következőket rendeli:

1. **§** Helyi népszavazást a település választópolgárai 20 %-ának megfelelő számú választópolgár kezdeményezhet.

**Záró rendelkezések**

1. **§** (1)A rendelet kihirdetését követő napon lép hatályba, és hatálybalépését követő napon hatályát veszti.

(2)Hatályát veszti Martfű Város Önkormányzata Képviselő-testületének a helyi népszavazásról és népi kezdeményezésről szóló 21/2004.(IX.17.) rendelete.

Dr. Papp Antal Szász Éva

polgármester jegyző